**Salassapitosopimus**

**OSAPUOLET**

Tämä salassapitosopimus on solmittu seuraavien osapuolten välillä

|  |  |
| --- | --- |
| Suunnittelija: | Asiakas: |
| [Nimi]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | [Nimi]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Y-tunnus:[Y-tunnus/syntymäaika]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Y-tunnus:[Y-tunnus/syntymäaika]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Osoite:[Osoite]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (jäljempänä “***Luovuttaja***”). | Osoite[Osoite]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (jäljempänä “***Vastaanottaja***”). |
| Yhteyshenkilö[Nimi]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Yhteystiedot[sähköposti, puhelinnumero]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Yhteyshenkilö[Nimi]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Yhteystiedot[sähköposti, puhelinnumero]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

Jäljempänä erikseen ”***Osapuoli***” ja yhdessä ”***Osapuolet***”.

**1. SOPIMUKSEN TAUSTA JA TARKOITUS**

Tämän salassapitosopimuksen (jäljempänä “**Sopimus**”) tarkoituksena on suojella Luovuttajanluottamuksellista tietoa (määritelty Sopimuksen kohdassa 2) ja asettaa Vastaanottajalle Luovuttajan luottamuksellista tietoa koskevia salassapitovelvoitteita (määritelty Sopimuksen kohdassa 3).

Lisäksi tämän Sopimuksen tarkoituksena on

( ) arvioida Osapuolten välistä mahdollista liiketoimintasuhdetta (koskien muun muassa, muttei rajoittuen, investointeja, rahoitusta, aineettomien oikeuksien hankintaa tai lisensointia, palvelusuhteen muodostamista, yms.) Selvyyden vuoksi todetaan, että varsinaisen liiketoimintasuhteen ehdot määritellään erillisellä sopimuksella.

( ) on toimia [sopimuksen nimi] liitteenä numero [numero].

| tai |

( ) [muu tarkoitus]

**2. LUOTTAMUKSELLINEN TIETO**

Luottamuksellisella tiedolla tarkoitetaan kaikkea Luovuttajan Vastaanottajalle luovuttamaa tietoa ja materiaalia, joka on joko merkitty luottamukselliseksi tai tulisi sellaiseksi ymmärtää, mukaan lukien muttei rajoittuen, kaikki aineettomat oikeudet, ideat, mallit, tekstit, valokuvat, piirustukset, luonnokset, metodit, prosessit, löydöt, keksinnöt, tutkimustulokset, data, prototyypit, määritykset, know-how, liikesalaisuudet, markkinointimateriaali, asiakastiedot, asiakas- ja toimittajalistat, tuotteet ja palvelut, tuotekehitystiedot, taloudelliset tiedot, budjetit, liiketoimintasuunnitelmat, strategia ja/tai kaikki muu Luovuttajaa koskeva taloudellinen, kaupallinen, taiteellinen tai tekninen tieto, riippumatta siitä annetaanko tiedot kirjallisesti, suullisesti tai muulla tavoin (jäljempänä “***Luottamuksellinen tieto***”).

Luottamuksellista tietoa ei kuitenkaan ole

a) tieto, joka on ollut yleisessä tiedossa tai tulee yleiseen tietoon muusta kuin tämän Sopimuksen rikkomisesta johtuvasta syystä;

b) tieto, joka on ollut todistettavasti ja oikeutetusti Vastaanottajan hallussa tai jonka Vastaanottaja on kehittänyt itsenäisesti ilman Luovuttajan Luottamuksellista tietoa; tai

c) tieto, jonka Vastaanottaja on saanut todistettavasti ja oikeutetusti kolmannelta osapuolelta.

**3. SALASSAPITOVELVOITE**

Vastaanottaja ei saa luovuttaa, käyttää omaksi hyödykseen tai toisten hyödyksi Luovuttajan Luottamuksellista tietoa ilman Luovuttajan antamaa kirjallista suostumusta. Vastaanottaja ei missään tapauksessa saa käyttää Luottamuksellista tietoa Luovuttajaa vahingoittavalla tavalla. Lisäksi Vastaanottaja ei saa menetellä tavalla, joka vaarantaa Luottamuksellista tietoa sisältäviä aineettomia oikeuksia tai teollisoikeuksia tai niiden käyttöä, tai Luottamuksellisen tiedon käyttöä osana aineettomia oikeuksia tai teollisoikeuksia.

Vastaanottaja saa luovuttaa Luottamuksellista tietoa vain niille työntekijöilleen, jotka tarvitsevat niitä tämän sopimuksen tarkoituksen toteuttamiseksi tai erillisen sopimuksen mukaisten tehtävien toteuttamiseksi. Vastaanottaja sitoutuu ryhtymään kaikkiin kohtuullisiin toimiin, jotka suojaavat Luottamuksellista tietoa sisäisiltä ja ulkoisilta väärinkäytöksiltä. Suojatason tulee vastata vähintäänkin samaa turvallisuustasoa, jolla Vastaanottaja säilyttää omaa luottamuksellista tietoa. Vastaanottaja vastaa työntekijöidensä salassapitovelvollisuudesta.

Mikäli Vastaanottajan tietoon tulee, että salassapitovelvoitetta on rikottu, tulee Vastaanottajan välittömästi ilmoittaa asiasta Luovuttajalle ja ryhtyä tarvittaviin toimenpiteisiin estääkseen Luottamuksellisen tiedon vuotamisen ja väärinkäytön jatkumisen.

Vastaanottajan tulee tietoturvallisesti poistaa, hävittää, tai Luovuttajan niin pyytäessä, palauttaa, kaikki Luottamuksellista tietoa sisältävät tiedostot, kopiot ja muut Luottamuksellisen tiedon konkreettiset ilmenemismuodot,

a) kun neuvottelut Osapuolten välillä ovat päättyneet;

b) kun sopimus, jonka liite tämä Sopimus on, on päättynyt; ja/tai

c) Luovuttajan pyytäessä.

Mikäli Vastaanottajalla on oikeus säilyttää lain tai sopimuksen nojalla Luottamuksellista tietoa sisältäviä tiedostoja tai muita Luottamuksellisen tiedon ilmenemismuotoja, tulee kaikki muut Luottamuksellista tietoa sisältävä tiedostot ja ilmenemismuodot poistaa, hävittää tai palauttaa tämän sopimuskohdan mukaisesti.

Salassapitovelvoite ei koske tietoa, joka on pakottavan lain, säädöksen tai tuomioistuimen päätöksen tai viranomaiseen antaman sitovan määräyksen mukaisesti luovutettavissa olevaa tietoa.

Tämän sopimuskohdan mukaisiin velvoitteisiin viitataan jäljempänä termillä “***Salassapitovelvoite***”.

**4. AINEETTOMAT OIKEUDET JA VAKUUDET**

Luottamuksellisen tiedon luovutus ei koskaan luo Vastaanottajalle käyttöoikeutta mihinkään aineettomaan oikeuteen, ellei käyttöoikeudesta ole erikseen sovittu Osapuolten välisellä erillisellä sopimuksella.

Luovuttaja ei vastaa Luottamuksellisen tiedon oikeellisuudesta eikä sen käytöstä johtuvista mahdollisista Vastaanottajalle aiheutuvista vahingoista.

**5. VAHINGONKORVAUS JA VASTAANOTTAJAN TODISTUSTAAKKA**

Mikäli Vastaanottaja rikkoo Salassapitovelvoitetta, on Vastaanottaja velvollinen korvaamaan Luovuttajalle täysimääräisesti sopimusrikkomuksesta aiheutuneen vahingon määrän kattaen myös välilliset vahingot.

Mikäli Vastaanottaja on hyödyntänyt Luottamuksellisesta tietoa omassa toiminnassaan, on Vastaanottaja velvollinen todistamaan, että Vastaanottajalla on ollut oikeus Luottamuksellisen tiedon käyttöön tai ettei kyse ole Salassapitovelvoitteen rikkomisesta.

**6. VOIMASSAOLO**

Tämä salassapitosopimus ja sen mukaiset oikeudet ja velvollisuudet astuvat voimaan tämän sopimuksen allekirjoituksella ja ovat voimassa

( ) [numero] vuotta tämän sopimuksen allekirjoittamisesta;

| tai |

( ) kunnes [numero] vuotta on kulunut sen sopimuksen päättymisetä, jonka liitteeksi tämä sopimus on liitetty;

| ja/tai |

( ) ilman päättymisajankohtaa koskien seuraavia tietoja: [listaus tiedoista].

**7. SOVELLETTAVA LAKI JA RIITOJENRATKAISU**

Tähän Sopimukseen sovelletaan Suomen lakia.

Tästä Sopimuksesta ja sen tulkinnasta johtuvat riitaisuudet pyritään ratkaisemaan ensisijaisesti neuvottelemalla. Mikäli osapuolet eivät pääse sopimukseen neuvotteluteitse, erimielisyydet ratkaisee yksijäseninen välimiesoikeus välimiesmenettelystä annetun lain mukaisessa järjestyksessä.

**8. SOPIMUSKAPPALEETJA ALLEKIRJOITUKSET**

Tämä salassapitosopimus on allekirjoitettu kahtena samasanaisena kappaleena, yksi (1) kummallekin Osapuolelle.

[Paikka], [pp.kk.vvvv] [Paikka], [pp.kk.vvvv]

Luovuttaja: Vastaanottaja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

[Nimi] [Nimi]

[Asema] [Asema]